**Január 31. a felügyeleti díj második részletének befizetési határideje**

**A Nemzeti Élelmiszerlánc-biztonsági Hivatal (Nébih) felhívja az érintettek figyelmét, hogy közeledik 2018. január 31-e, a 2017. évi élelmiszerlánc-felügyeleti díj második részletének befizetési határideje. A fizetési értesítő a Nébih bevallási felületén (portal.nebih.gov.hu/Ügyfélprofil) érhető el. A díj átutalása kizárólag az e célra elkülönített fizetési számlára teljesíthető.**

A felügyeleti díj második részletét a Nébih **10032000-00289782-30006016** számú elkülönített fizetési számlájára kell utalni. Ez nem azonos a hivatal intézményi számlájával, ahová például az eljárási díjakat kell befizetni. Emiatt kiemelten fontos, hogy utalás előtt ellenőrizzék a számlaszámot, különösen azok, akik más ügyekben is a Nébih pénzügyi partnerei.

A hivatal egyúttal kéri az érintetteket, hogy az utalás közlemény rovatában tüntessék fel a második részlethez tartozó bizonylatszámot, valamint a bevalló adószámát vagy adóazonosító jelét!

A Nébih felügyeleti díj ügyfélszolgálata a 06-1/336-9024-es telefonszámon, valamint a felugyeletidij@nebih.gov.hu e-mail címen áll az ügyfelek rendelkezésére. A témával kapcsolatban további hasznos információk olvashatók a [Nébih honlapján](http://portal.nebih.gov.hu/felugyeleti-dij).

2018. január 29.

Nemzeti Élelmiszerlánc-biztonsági Hivatal